**Мәжіліс депутаты: Конституцияға енгізілетін түзетулер әрбір қазақстандық үшін маңызды**

26.05.2022

Мәжіліс депутаты **Елдос Абақанов** Нұр-Сұлтан қаласындағы «Үркер» тұрғындарымен кездесті.

Референдум аясында өткен кездесуде депутат Ата Заңға енгізілетін өзгерістер мен түзетулер туралы егжей-тегжейлі түсіндіріп, өзгеріске ұшырайтын әр баптың маңыздылығына тоқталды.

**Елдос Абаканов** өз сөзінде:

*– Конституциялық реформа аясында Ата заңның әрбір үшінші бабы өзгереді деп жоспарлануда. Референдум – қоғамның жалпы көзқарасын, пікірін тануға, саяси біліктілігін арттыруға, қоғамның түйткілді мәселелерін қарастырып, оңтайлы шешім шығаруға арналған жүйе. Менің ойымша Конституциялық өзгерістерден кейін халықтың мемлекеттік басқарудағы рөлі күшейеді. Бұл нағыз халық үніне құлақ асатын мемлекеттің басты ұстанымдарының бірі. Сондықтан әрбір азамат референдумға қатысып, дауыс беруі өте маңызды, – деді.*

Қатысушылар референдумды қолдайтындықтарын айтып, ауылдың тыныс-тіршілігіне қатысты өзекті мәселелерді талқылады.